প্রধান অতিথি আলহাজ্ব খলিলুর রহমান তার বক্তব্যে বলেন, আমরা প্রত্যেকে নিজ নিজ পেশায় প্রতিষ্ঠিত হয়ে দেশ বিদেশে বিভিন্ন কাজে নিয়োজিত থাকলেও শিখড়ের টানে আমাদের প্রত্যেককে নিজ গ্রামে আসতে হয়। আর জন্মস্থানের মানুষের কল্যাণ করার মাঝে যে আনন্দ তা জীবনের শ্রেষ্ঠ মুহুর্ত। তিনি আরও বলেন, খুলশী ক্লাব লিমিটেডের সদস্যরা গ্রামের মানুষের চিকিৎসার জন্য যে মহতী উদ্যোগ ও চিন্তা করেছে তা সত্যি প্রশংসার। এধরণের ঐক্যবদ্ধ সামাজিক কল্যাণের মাধ্যমে আমাদেরকে প্রান্তিক জনগোষ্ঠীর মানুষের উন্নয়ন ও সেবা নিশ্চিত করতে হবে।